burgasdotpro/wikipedia huggingface dataset:
North Providence

North Providence je mesto v Spojených štátoch amerických, v centrálnej časti štátu Rhode Island. Je súčasťou Providence County, má rozlohu (z toho súš) a žije tu 32 411 obyvateľov .
Mesto s prevažne obytnou funkciou leží severozápadne od hlavného mesta Providence a je súčasťou jeho aglomerácie.
Johnston (Rhode Island)

Johnston je mesto v Spojených štátoch amerických, v centrálnej časti štátu Rhode Island. Je súčasťou Providence County, má rozlohu (z toho súš) a žije tu 28 195 obyvateľov .
Mesto leží západne od hlavného mesta Providence a je súčasťou jeho aglomerácie.
Johnston

Johnston môže byť:
Veľká panva

Veľká panva (angl. "Great Basin") je veľký suchý región Spojených štátov. Jeho hranice závisia od použitej definície. Podľa najbežnejšej definície je to súvislé povodie medzi pohorím Wasatch Mountains v štáte Utah a Sierra Nevada, ktoré nemá žiadny výtok ústiaci do mora.
Super Nintendo Entertainment System

Super Nintendo Entertainment System (tiež nazývaná Super NES, SNES, alebo Super Nintendo) je herná konzola štvrtej generácie, vyrobená firmou Nintendo. Prvýkrát bola uvedená na trh v roku 1990 v Japonsku, kde (rovnako ako aj v Juhovýchodnej Ázii) bola známa pod názvom Super Family Computer, alebo Super Famicom.
Hry vydané pre túto sa dajú vďaka službe Virtual Console hrať aj na moderných konzolách od Nintenda.
Hardvér.
Kartridže.
Vývojári mali možnosť pridávať na herné kartridže (oficiálne nazývané "Game Pak") špeciálne čipy, vďaka ktorým sa v hrách mohli dosiahnuť nové a lepšie grafické efekty. Vďaka tejto technológii bola konzola schopná zobrazovať (na svoju dobu revolučnú) primitívnu 3D grafiku. Jedným z prvých takýchto 3D titulov od Nintenda bol Star Fox.
Periférne zariadenia.
Medzi mnohé periférne zariadenia vyrobené pre túto konzolu patril napríklad Super Game Boy adaptér, vydaný v roku 1994. Mal tvar kartridžu, do ktorého sa dali zapojiť hry pre prenosné konzoly Game Boy a tým sa dali hrať na televíznej obrazovke. Výhodou tohto adaptéru bolo, že pomocou špeciálneho menu si hráči mohli upravovať farebnú paletu hier, takže z pôvodných čiernobielych hier mohli mať kvázi farebné, ale s tým obmedzením, že sa (kvôli technickým limitáciám Game Boy hier) nedal presiahnuť limit štyroch súčasne zobrazených farieb.
Verzie.
Rozdiely medzi regiónmi.
Americké kartridže hier boli kvôli rozdielnym výstupom úplne nekompatibilné s verziami konzoly určenými pre japonský trh a pre PAL územia. Americké modely SNES taktiež mali úplne iný, hranatejší, sivofialový dizajn.
Nintendo Classic Mini: Super Nintendo Entertainment System.
29. septembra 2017 sa na európskom a americkom trhu začala predávať špeciálna modernizovaná verzia konzoly s názvom Nintendo Classic Mini: Super Nintendo Entertainment System. Mala miniaturizovaný dizajn, HDMI výstup a namiesto kompatibility s klasickými kartridžmi obsahovala emulátor s 21 nainštalovanými hrami, z ktorých jedna bola dovtedy nevydaná hra Star Fox 2.
Cortés (Honduras)

Cortés je department na severe Hondurasu. Je v ňom koncentrovaných najviac priemyselných aktivít a je druhý najľudnatejší v krajine. Jeho sídlom je San Pedro Sula, druhé najväčšie mesto Hondurasu. V departmente je aj mesto Puerto Cortés pri pobreží Karibského mora, dnes najdôležitejší prístav v krajine.
Ľubomír Michalík

Ľubomír Michalík (* 13. august 1983, Čadca) je profesionálny slovenský futbalista hrajúci za slovenský klub ŠKF Sereď.
Michalík začal profesionálne hrávať v Senci, odkiaľ po jednej sezóne odišiel do anglického Boltonu. Po sezóne odišiel hosťovať do Leedsu. Hosťovanie sa následne zmenilo na trvalý prestup a Michalík zotrval v tomto klube až do roku 2011. Potom zamieril do ďalšieho anglického tímu, Carlisle United. V roku 2012 odišiel do Portsmouthu. Vyskúšal si aj angažmán v kazašskom Kairate Almaty. Od roku 2015 hráva opäť na Slovensku, do roku 2017 to bola Dunajská Streda a od roku 2017 je to ŠKF Sereď.
Santa Bárbara (department v Hondurase)

Santa Bárbara je department na severozápade Hondurasu. Jeho sídlom je Santa Bárbara.
Revúcka dolina

Revúcka dolina oddeľuje Veľkú Fatru od Nízkych Tatier.
Preteká ňou riečka Revúca a je významná z hľadiska dopravy, pretože jej dolnou časťou prechádza cesta I/59. V rokoch 19081974 dolinou viedla úzkorozchodná železničná trať Ružomberok – Korytnica, v súčasnosti je na jej zemnom telese vybudovaná cyklistická trasa Cyklokorytnička.
V závere doliny sa nachádza mesto Ružomberok, v strednej časti obec Liptovská Osada a v hornej Liptovské Revúce. Hornou časťou prechádza cesta III. triedy cez sedlo Veľký Šturec do Motyčiek.
Comayagua

Comayagua je department v centrálnej časti Hondurasu. Jeho sídlom je mesto Comayagua.
Korytnická dolina

Korytnická dolina sa nachádza v západnej časti Nízkych Tatier. 
Preteká ňou potok Korytnica a prechádza ňou cesta I/59. V jej hornej časti sa nachádzajú kúpele Korytnica a pramení známa minerálna voda.
Lúžňanská dolina

Lúžňanská dolina je dolina v juhozápadnej časti Nízkych Tatier. 
Odbočuje z Revúckej doliny smerom na východ. Preteká ňou potok Lúžňanka a nachádza sa v nej obec Liptovská Lúžna. V jej hornej časti sa nachádza Prírodná rezervácia Meandre Lúžňanky.
Charles Thomson Rees Wilson

Charles Thomson Rees Wilson (14. február 1869, Midlothian, Spojené kráľovstvo† 15. november 1959, Edinburgh) bol škótsky fyzik. V roku 1927 získal Nobelovu cenu za vypracovanie metódy zviditeľnenia dráh elektricky nabitých častíc pomocou kondenzovaných pár. 
Životopis.
Na univerzite v Manchesteri vyštudoval zoológiu, botaniku a geológiu, na univerzite v Cambridgei potom fyziku a chémiu. Pracoval v Cavendishovom laboratóriu aj v observatóriu pre výskum Slnka. Roku 1925 sa stal profesorom fyziky na univerzite v Cambridgei.
Od roku 1895 sa venoval štúdiu atmosférickej elektriny. Po objave rádioaktivity sa zaoberal rádioaktivitou dážďa a snehu, čo ho doviedlo k výskumu kondenzácie pár. Jeho následný objav hmlovej komory v roku 1912 znamenal prielom do pozorovacích techník elementárnych častíc, takže stopy dráh týchto častíc šlo zviditeľniť a vyfotografovať. Na jeho počesť sa toto zariadenie podnes nazýva Wilsonova hmlová komora. 
Komora pomáha registrovať a pozorovať stopy dráh ionizovaných častíc a ich analýzou stanoviť hmotnosť, elektrický náboj a energiu častíc. V komore je udržovaná vrstva nasýtených pár kvapaliny, spravidla etanolu alebo propyletanolu. Jej princíp spočíva v tom, že ionizujúce častice vytvárajú pri svojom pohybe plynným prostredím komory ióny, ktoré sa stávajú kondenzačnými jadrami presýtených pár a tým sa zviditeľní. Pozorovateľ vidí v mieste preletu častice bielu hmlovú stopu. Neskôr Donald Glaser vytvoril ďalšiu úpravu tejto komory, tzv. bublinkovú komoru, v ktorej sa stopy častíc zobrazujú pomocou bubliniek v kvapaline.
Vzal si Jessie Fraserovú v roku 1908 a mali spolu 4 deti. Zomrel blízko Edinburghu v rodinnom kruhu.
Río Plátano

Río Plátano (šp. „Banánová rieka“), alebo aj Biosférická rezervácia Río Plátano je chránený územím nachádzajúcim sa v departmente Gracias a Dios na severovýchode Hondurasu na pobreží Karibského mora. Rezervácia bola vyhlásená za svetové prírodné dedičstvo UNESCO v roku 1982. V rezervácii sú pohoria ako aj nížinné pralesy a dodnes v nej žije tradičným spôsobom približne 2 000 Indiánov.
Štatút Svetového dedičstva ohrozuje nelegálna ťažba dreva, pytliactvo, rybolov, zaberanie pôdy a obmedzené možnosti vlády na ochranu.
Gracias a Dios

Gracias a Dios je department na severovýchode Hondurasu. Jeho sídlo je Puerto Lempira.
Puerto Cortés

Puerto Cortés je prístavné mesto v departmente Cortés v Hondurase. Založil ho Hernando Cortés v roku 1524 ako "Villa de la Natividad de Nuestra Señora". 
Mesto dostalo dnešný názov na počesť svojho zakladateľa až v roku 1869. Má moderný prístav, najväčší v Hondurase a jeden z najväčších v Strednej Amerike.
V okolí je veľa pláží, známa je aj miestna benátska noc, ktorá sa koná v auguste.
Dubník (Červenica)

Dubník je stará banská osada v katastri obce Červenica. Rozprestiera sa v Slanských vrchoch pod rovnomenným vrchom.
História.
V minulosti osadu obývali baníci pracujúci v neďalekých opálových baniach, brusiči opálov a banskí úradníci. Najviac obyvateľov mal Dubník v 19. storočí, s úpadkom ťažby opálov na začiatku 20. storočia sa osada prakticky vyľudnila.
Súčasnosť.
Dnes je v osade už len jediný pôvodný dom, ktorý používajú lesníci ako hospodársku budovu. V roku 1990 bola zbúraná pôvodná brusiareň opálov a niekoľko ďalších budov. V tesnej blízkosti osady sú stopy po starej banskej činnosti a náučný chodník vybudovaný nadáciou Dubníckych opálových baní.
Amsterdam Centraal

Amsterdam Centraal je hlavná vlaková stanica v Amsterdame. Je jedným z hlavných železničných uzlov Holandska a denne cez ňu prechádza približne 192 000 ľudí. Je to tiež začiatočná stanica liniek amsterdamského metra 51, 53 a 54. Hlavným operátorom je kráľovská železničná spoločnosť NS.
Budovu stanice navrhli architekti Pierre Cuypers a Adolf van Gendt. Stanica bola otvorená v roku 1889. Samotná budova bola postavená v štýle novorenesancie a neogotiky.
Je zastávkou pre vysokorýchlostné vlaky Eurostar, ICE International a Thalys.
Vlaková stanica spája Amsterdam s veľkými európskymi mestami, akými sú Paríž, Brusel, Londýn, Antverpy, Berlín, Kolín, Kodaň, Frankfurt nad Mohanom, Mníchov, Bazilej a Viedeň. Spája tak Amsterdam s európskou diaľkovou dopravnou sieťou, je východiskovým a konečným bodom pre osobné vlaky Deutsche Bahn, francúzskych Štátnych železníc SNCF a belgických NMBS.
Amsterdam Centraal je tiež uzlom regionálnej a mestskej dopravy. Zastavuje tam množstvo autobusov, električky, mestské metro a trajekty.
Stále tie dni

Stále tie dni je prvý sólový album Mariána Vargu. Vyšiel v roku 1984 vo formáte LP vo vydavateľstve Opus. Skladby sú rozdelené podľa strán vinylu na Antiwar Requiem (A strana) so štyrmi časťami a Sú aj iné veci (B strana) so šiestimi skladbami, epilógom je skladba „Láska, láska“. Album vyšiel v pomerne malom náklade. Skladby z tohto albumu sa stali zdrojom pre jeho prvé sólové vystúpenie.
Charakteristika.
Marián Jaslovský napísal: „... bol pre mnohých prekvapením, nebol medializovaný a s distribúciou to tiež nepreháňali. Možno kvôli opatrnosti, niektoré názvy skladieb a témy evokujú cirkevné motívy..."a ďalej: "Platňa sa diametrálne odlišuje od všetkého čo dovtedy Varga urobil, i už s Collegiom alebo ako skladateľ pesničiek. Koketérie s modernou vážnou hudbou museli znieť pre niektorých poslucháčov až nervovoparalyticky.“
Charakteristika Mariána Vargu.
„Na tejto platni im boli podozrivé už názvy z liturgie. Navyše som nahral skladbu, parodujúcu fašistický alebo komunistický pochod“. Chcel som ukázať, že fašisti a komunisti i v hudbe používali rovnaké postupy. &lt;br&gt;
Iné vyjadrenie1: „Tá doska bola inak logickým vyústením môjho samostatného hrania na koncertoch, kde som si overoval rôzne postupy. Trebárs prelínanie tonálnej a modálnej hudby, diatonickej s timbrovou. Dodnes mám 'Stále tie dni' celkom rád, len škoda, že v tom aktuálnom čase zostala dobre utajenou platňou. … A mrzí ma, že ani po zvukovej stránke nedopadla najlepšie.“
Iné vyjadrenie2: „Viem, že v tom čase nahrával Hammel album v lepšom štúdiu, ja v tom horšom, ale zato som ho mal dva mesiace voľné len pre seba. Sú tam tie religiózne motívy. Dosť som sa s tým hral, perkusie nahrával Paľo Kozma, gitary dohrávali Laco Lučenič aj Peter Smolinský, ktorým bol aj zvukárom nahrávky.“
Ostravak Ostravski

Ostravak Ostravski (* 11. august 1967) je pseudonym známeho ostravského bloggera, ktorý v rokoch 2004 až 2006 písal veľmi populárny blog. Jeho texty z blogu vyšli aj knižne (vydavateľstvo Repronis vydalo už 6 dielov - šiesty vyšiel vo februári 2007) a na CD nosičoch.
Ostravakov blog je zaujímavý a svojim spôsobom aj unikátny, pretože je písaný fonetickým prepisom ostravského dialektu. Prevažná väčšina verejnosti považuje jeho štýl za čítavý a humorný, o čom svedčí obrovská návštevnosť na jeho internetovom blogu a desaťtisíce knižných výtlačkov. Pravá identita Ostravaka Ostravskeho je neznáma, občas sa špekuluje aj o možnosti, že za pseudonymom Ostravak sa skrýva niektorá známa a literárne nadaná osobnosť zo severomoravského regiónu (napr. Jaromír Nohavica, ktorý však podobné špekulácie opakovane poprel).
Popularitu Ostravaka Ostravskeho dosvedčuje aj fakt, že jeho weblog už navštívilo vyše 3 miliónov čitateľov a že vznikol aj jeho fanklub, ktorý sa volá "Ostravakova partyja".
23. februára 2007 mala v ostravskom "Divadle loutek" premiéru hra "Z deniku Ostravaka" 
Koncom roku 2006, pri príležitosti dvojročného výročia písania príbehov, Ostravak Ostravski oznámil na stránkach svojho blogu, že sa rozhodol „zavřeť kram“ a prestať písať príbehy na internete.
Izotermický dej

Izotermický dej je termodynamický dej, pri ktorom sa nemení teplota formula_1 termodynamickej sústavy. Pri izotermickom deji je teda formula_2, teda formula_3.
Ideálny plyn.
Pre izotermický dej je možné zo stavovej rovnice odvodiť Boyleov-Mariottov zákon:
kde formula_5 je tlak plynu a formula_6 je jeho objem. Pri izotermickom deji je teda súčin tlaku plynu formula_5 a jeho objemu formula_6 konštantný.
Izoterma.
Závislosť tlaku na objeme pri izotermickom deji je v "p-V" diagrame vyjadrená krivkou označovanú ako izoterma, ktorá má tvar rovnoosej hyperboly.
Popis javu.
Keďže sa pri izotermickom deji nemení teplota, nemení sa ani vnútorná energia sústavy. Podľa prvého termodynamického zákona potom platí
Pri "izotermickom rozpínaní (expanzii)" , tzn. formula_10, je práca vykonaná plynom (tzn. formula_11) nahradnená dodaným teplom (formula_12), pretože v opačnom prípade by sa plyn ochladzoval, čo by bolo v rozpore s predpokladom o konštantnej teplote izotermického deja. Pri "izotermickom stláčaní (kompresii)" je práca plynu odvádzaná z plynu vo forme tepla, inak by sa plyn zohrieval. Celková vykonaná (spotrebovaná) práca sa teda rovná dodanému (odobranému) teplu, tzn.
Dosadením stavovej rovnice ideálneho plynu je možné po integrácii pre prácu získať vzťah
kde formula_15 označuje počiatočný a konečný objem plynu, formula_16 je látkové množstvo, formula_1 je termodynamická teplota plynu a formula_18 je molárna plynová konštanta.
Pomocou Boyle-Mariottového zákona je možné tento vzťah prepísať do tvaru
kde formula_20 je počiatočný a konečný tlak plynu.
Podľa prvého termodynamického zákona vyplýva z rovnosti práce a tepla, tzn. formula_21, že pri izotermickom deji nedochádza ku zmene vnútornej energie sústavy formula_22, teda 
Pre zmenu entropie pri izotermickom deji je možné získať vzťah
Dôležitou podmienkou izotermického deja je dokonalá výmena tepla. Takúto dokonalú výmenu tepla však v praxi nie je možné zaistiť, podobne ako nie je možné zaistiť dokonalú tepelnú izoláciu systému v prípade adiabatických dejov. Reálne deje nie sú teda ani presne izotermické, ani presne adiabatické, ale prebiehajú niekde medzi týmito hraničnými prípadmi. Takéto deje sa nazývajú polytropické.
Termodynamický dej

Termodynamický dej (iné názvy: tepelný dej, termodynamický proces) je dej, pri ktorom sa menia niektoré zo stavových veličín.
Delenie.
Termodynamické deje možno rozdeliť na 
Tiež na:
Kruhový dej je taký, pri ktorom sa po vykonaní parciálnych úkonov systém vráti do pôvodného stavu. Kruhový dej môže byť vratný aj nevratný. Najznámejším príkladom vratného kruhového deja je Carnotov cyklus.
Termodynamický dej s konštantnou stavovou veličinou.
Veľa dejov prebieha tak, že niektorá z termodynamických veličín zostáva počas deja konštantná.
Rovnica stavu plynu.
Z podobnosti vzťahov pre izotermický, adiabatický a polytropický dej možno definovať všeobecnú rovnicu pre zmenu stavu plynu (Poissonov zákon) v tvare
kde formula_2 je tlak plynu, formula_3 je jeho objem a formula_4 je konštanta.
Pre formula_5 ide o vzťah pre izotermický dej, pre formula_4 rovné Poissonovej konštante formula_7 ide o adiabatický dej. Ak formula_8, ide o polytropický dej. Pre formula_9 ide o rovnicu izobarického deja a pre formula_10 ide o izochorický dej.
Termodynamická teplota

Termodynamická teplota (staršie absolútna teplota, Kelvinova teplota alebo Kelvinova absolútna teplota) je fyzikálna stavová veličina, ktorá vyjadruje stav termodynamickej rovnováhy telesa. Zaviedol ju v roku 1848 anglický fyzik William Thomson, lord Kelvin.
Termodynamická teplota je "absolútna" škála, pretože je meraná od fundamentálneho základu - teplota "nula" je absolútna (nemôže byť nižšia), kedy zaniká aj základný pohyb v materiáloch, ktorý by mohol sprostredkovať tepelnú výmenu.
Označovanie.
Teplota sa meria teplomerom.
Polytropický dej

Polytropický dej alebo polytropný dej je termodynamický dej, pre ktorý platí formula_1 (pozri nižšie).
Adiabatický dej prebieha pri úplnej tepelnej izolácii. Izotermický dej prebieha za dokonalej výmeny tepla medzi systémom a jeho okolím. Pri skutočných dejoch však nie je možné zaistiť ani dokonalú izolovanosť sústavy, ani dokonalú výmenu tepla. Reálne deje teda prebiehajú medzi týmito dvoma extrémami. Takéto reálne deje sú označované ako "polytropické".
Matematické vyjadrenie.
kde formula_3 je tlak plynu, formula_4 je jeho objem a formula_5 a formula_6 označuje Poissonovu konštantu.
Pre niektoré hodnoty n je proces synonymický s inými procesami:
V p-V diagrame je tento dej zobrazený krivkou polytropou, ktorá leží medzi izotermou a adiabatou.
Ak index n kolíše medzi dvoma z hodnôt: 0, 1, formula_6, alebo nekonečno, tak to znamená, že polytropická krivka bude ležať medzi krivkami reprezentujúcimi deje korenšpondujúce hodnotami n.
Poissonov zákon (adiabatický dej)

Poissonov zákon (iné názvy: Poissonova rovnica, Poissonov vzťah, všeobecná rovnica pre zmenu stavu plynu) je fyzikálny zákon, ktorý matematicky opisuje tzv. adiabatický dej v ideálnom plyne, pri ktorom nedochádza k tepelnej výmene medzi plynom a jeho okolím.
Pri adiabatickom deji sa mení tlak, objem a teplota plynu, nemení sa však jeho entropia.
Zákon znie:
respektíve inak:
Kde:
Filip Hološko

Filip Hološko (* 17. január 1984, Piešťany) je bývalý slovenský futbalista, ktorý hral na pozícií útočníka.
Klubová kariéra.
S futbalom začínal v rodných Piešťanoch, odkiaľ odišiel ako 14-ročný do Trenčína. V roku 2002 prestúpil do českého majstrovského tímu FC Slovan Liberec. V českej lige debutoval 7. októbra 2002 v stretnutí proti Slavii Praha. V českej lige odohral 54 zápasov, strelil 17 gólov, získal jeden majstrovský titul. Počas sezóny 2005/2006 sa stal hráčom tureckého klubu Vestel Manisaspor , v jarnej časti odohral 17 zápasov, strelil 4 góly. Upútal najmä proti istanbulským veľkoklubom, v stretnutí s Galatasaray SK skóroval dvakrát (2 : 4), jedným presným zásahom prispel k výhre nad Fenerbahçe SK (5 : 3) . V sezóne 2006/2007 bol s 9 gólmi druhým najlepším strelcom klubu, 22. apríl 2007 dosiahol prvý hetrik vo svojej kariére, v priebehu 18 minút rozhodol o výhre 4 : 1 nad Bursasporom . V decembri 2007 prestúpil z Manisasporu do jedného z najslávnejších tureckých klubov Beşiktaş JK. Dokázal sa presadiť v klube bojujúcim o záchranu aj v klube, ktorý hral o titul, s 15 gólmi sa stal druhým najlepším kanonierom ligy. Najúspešnejšia bola pre Filipa sezóna 2008/2009, keď získal s Besiktasom double , v lige strelil 10 gólov a skóroval aj vo finále pohára. 11. mája 2013 sa zapísal do klubovej histórie, keď strelil historicky posledný gól „čiernych orlov“ na štadióne Inönü, ktorý po sezóne čakala prestavba . Počas pôsobenia v Besiktasi dvakrát hosťoval v iných kluboch İstanbul Büyükşehir Belediye a Çaykur Rizespor. V najvyššej tureckej súťaži si zapísal do štatistík 244 stretnutí a 70 gólov.
V roku 2015 podpísal zmluvu s austrálskym klubom Sydney FC , v prvej sezóne bol najlepším strelcom klubu s 10 gólmi. Skvele vstúpil do sezóny 2016/17, v prvých dvoch zápasoch strelil tri góly, dosiahol métu 100 ligových gólov a stal sa členom Klubu ligových kanonierov . Ako prvý hráč vstúpil do elitnej spoločnosti „stovkárov“ v ligovej súťaži mimo Európy. V júni 2017 podpísal kontrakt so Slovanom Bratislava na dva roky.
Reprezentačná kariéra.
V roku 2003 sa zúčastnil MS hráčov do 20 rokov, kde sa Slovensko U-20 prebojovalo do osemfinále. Filip sa zapísal do streleckej listiny v úvodnom zápase proti hostiteľom šampionátu Spojeným arabským emirátom (4 : 1) . Pri debute v seniorskej reprezentácii zažil víťaznú premiéru, 3. septembra 2005 v Bratislave na Tehelnom poli bol pri triumfe nad Nemeckom 2 : 0. Prvý reprezentačný gól zaznamenal na tom istom štadióne 16. novembra 2005, v odvetnom barážovom stretnutí o postup na MS 2006 skóroval proti Španielsku (1 : 1). Bol členom kádra, ktorý vybojoval postup na MS 2010, na šampionáte v Južnej Afrike nastúpil ako striedajúci hráč v zápasoch s Novým Zélandom (1 : 1) a Paraguajom (0 : 2). V roku 2014 v prípravnom stretnutí proti Fínsku (2 : 1) otvoril skóre už v 36. sekunde , bol to jeden z najrýchlejších gólov nášho národného tímu. V úspešnej kvalifikácii o postup na ME 2016 odohral len jeden zápas proti Macedónsku (2 : 1), ktorý bol jeho posledným vystúpením v reprezentačnom drese. Pred blížiacim sa európskym šampionátom dal prednosť klubovým povinnostiam .
Streymoy

Streymoy (dán.: "Strømø", isl.: "Straumey") je najväčší a najľudnatejší ostrov na Faerských ostrovoch. Leží na ňom hlavné mesto Tórshavn.
Geografia.
Má rozlohu . Je dlhý a široký. Na severovýchode sú tu dva hlboké fjordy Kollafjørður a Kaldbaksfjørður. Ostrov je veľmi hornatý, hlavne na severozápade, kde je najvyšší vrch ostrova Kopsenni s 789 metrami. Priemerná nadmorská výška je 
Na ostrove je väčšinou tráva, bez stromov. 
Streymoy je od druhého najväčšieho ostrova Eysturoy oddelený prielivmi Sundini a Tangafjørður na východe. Na západe je ostrov Vágar, na juhu ostrovy Sandoy, Koltur, Hestur a na juhovýchode Nólsoy.
Len 0,2 % povrchu ostrova tvorí voda. Najväčšími jazerami sú Vatnið, Myrarnar a Leynavatn.
Obyvateľstvo.
Na ostrove žije 22 477 obyvateľov, čo je 40% z celkového počtu obyvateľov na Faerských ostrovoch. Najväčší podiel má najväčšie mesto Tórshavn, ktoré má 15 000 obyvateľov. 
Tórshavn.
Tórshavn je hlavným mestom Faerských ostrovov. Je umiestnené na juhu ostrova a má 12 393 obyvateľov. Meno mesta znamená Thorov prístav, je pomenované po bohovi búrky a bleskov v severskej mytológii.
Doprava.
Všetky osady na ostrove sú spojené asfaltovými cestami. Hlavnú cestu do Tórshavnu spojuje s ostrovom Eysturoy most cez prieliv Sundini. V roku 2002 bol dokončený dlhý tunel, spojucúci ostrovy Streymoy a Vágar. 
Streymoy je spojený pravidelným prevozom na ostrovy Sandoy a Suðuroy. V letných mesiacoch sú pravidelné lodné spoje medzi Hanstholmom v Dánsku, Lerwickom na Shetlandoch, Bergenom v Nórsku a Seyðisfjörðurom na Islande. Na ostrove nie je žiadne letisko. Jediné Faerské letisko je na ostrove Vágar.
Górnik Zabrze

Górnik Zabrze (slov. "Baník Zabrze") je poľský futbalový klub sídliaci v meste Zabrze v Poľsku. Jeho názov odkazuje na ťažbu uhlia, ktorou je mesto známe. V roku 2006 klub kúpila nemecká finančná a investičná spoločnosť Allianz.
Turská dolina

Turská dolina je dolina v Lúčanskej Fatre pri obci Turie. Je dlhá približne a preteká ňou Turiansky potok.
Poloha.
Nachádza sa v centrálnej oblasti pohoria, v geomorfologickom podcelku Lúčanská Fatra a jej časti Lúčanské Veterné hole. Dolina leží v Žilinskom kraji, v okrese Žilina a na katastrálnom území obce Turie. 
Začína sa na hornom konci obce Turie a pokračuje juhovýchodným smerom na úpätie vrchu Krížava (). Na severovýchode dolinu vymedzuje hrebeň, vedúci vrchom Mikušová (), Dolná roveň (), Horná roveň () a Skalnatá () na Minčol (), pokračuje hlavným hrebeňom Lúčanskej Fatry cez Dlhú lúku () a Zázrivú () na Krížavu. Odtiaľ hranica údolia pokračuje bočným hrebeňom cez Skalku (), Kobylie () a Ostrú () na Čipčie (). Krajinársky dolina ústi do Žilinskej kotliny, resp. jej podcelku Rajecká kotlina už v oblasti zástavby obce Turie, v nadmorskej výške okolo 
Dolinou vedie asfaltová cesta až na rázcestie Sačné v nadmorskej výške a do bočných dolín z nej odbočujú lesné cesty. Nad lokalitu Spoj troch dolín ňou vedie značený chodník na Minčol (). Horská cesta umožňuje prístup až na Martinské hole, čo využívajú horskí cyklisti. V oblasti sú významné pramene pitnej vody. Ústie doliny zdobia skalné útvary „Síčeskala“, o niečo vyššie sa nachádza aj Domov sociálnych služieb a niekoľko rekreačných chát. Cenným územím je "prales Skalnatá", ktorý sa zachoval v severovýchodnej časti doliny na ploche 41 hektárov. Okrem statných bukov a jedlí sa tu vyskytujú bresty, smreky a javory.
Borðoy

Borðoy (dán.: "Bordø", isl.: "Borðey") je jeden z Faerských ostrovov. Má a 5 002 obyvateľov.
Geografia.
Leží medzi ostrovmi Eysturoy, Kalsoy a Kunoy na západe a Viðoy, Svínoy a Fugloy na východe. Na ostrove je 23 vrcholov, z toho 5 hor. Najvyšší z nich je Lokki meriaci . Ďalšie hory Háfjall (), Borðoyarnes (), Depilsknúkur () a Hálgafelli ().
Sú tu dva fjordy Borðoyarvík a Árnfjarðarvík.
Mestá a obce.
Len 0,1 % rozlohy ostrova tvorí voda.
Doprava.
V roku 2006 bol postavený podmorský tunel Norðoyatunnilin meriaci , ktorý dnes spája Klaksvík a mesto Leirvík na ostrove Eysturoy. S ostrovom Kunoy a ostrovom Viðoy je spojený mostom. Jediný prístav na ostrove je v Klaksvíku.
Salvatore Schillaci

Salvatore Schillaci ( * 1. december 1964, Palermo – † 18. september 2024) bol taliansky futbalový útočník. So šiestimi gólmi bol najlepším strelcom Majstrovstiev sveta v roku 1990 a pomohol Taliansku získať bronzovú medailu.
Narodil sa v Palerme v Taliansku v chudobnej rodine. Schillaci, prezývaný "Totò", začal hrávať futbal za amatérsky klub vo svojom rodnom meste za "Amat Palermo". V roku 1982 podpísal zmluvu so sicílskym klubom Messina, kde hral do roku 1989. Po tom sa stal hráčom Juventusu a debutoval v Serie A 27. augusta 1989. Prekvapujúco ho vybral tréner Talianska Azeglio Vicini na Majstrovstvá sveta v roku 1990 ako nováčika bez reprezentačných skúseností.
Alessandro Costacurta

Alessandro Costacurta (* 24. apríl 1966, Orago, Varese) je bývalý taliansky profesionálny futbalový obranca. Známy hlavne pre jeho defenzívne úlohy popri Paolovi Maldinimu v AC Miláno. V tomto klube hrával v rokoch 1987 až 2007 krátky čas hosťoval v AC Monza. Od sezóny 2007-08 bol s Maurom Tassottim asistentom trénera Carla Ancelottiho.
Costacurta vyhral Scudetto sedemkrát a päťkrát vyhral Európsky pohár/Ligu majstrov (1989, 1990, 1994, 2003, 2007). 7. mája 2007 vo veku 41 rokov ohlásil ukončenie aktívnej kariéry. Costacurta je tretí v počte zápasov v histórii AC Miláno so 458 ligovými zápasmi a celkovo 663 zápasmi. Vo veku 41 rokov bol tiež najstarším hráčom AC Miláno (tento rekord prekonal až v roku 2023 Zlatan Ibrahimovič).
Od 24. augusta 2010 je súčasťou tímu Sky ako komentátor a publicista.
Róbert Tomaschek

Róbert Tomaschek (* 25. august 1972, Nitra) je bývalý slovenský futbalový reprezentant.
Tomaschek hrával za Nitru a Slovan, jeho posledným klubom bol škótsky Heart of Midlothian FC, do ktorého prestúpil za 500 000 libier. V roku 2002 vo veku 30 rokov ohlásil koniec aktívnej činnosti v dôsledku zranenia kolena.
Po skončení kariéry bol funkcionárom v mládežníckych kategóriach reprezentácie. V súčasnosti pôsobí ako technický vedúci .
Roy Scheider

Roy Richard Scheider (* 10. november 1932, Orange, New Jersey, USA – † 10. február 2008, Little Rock, Arkansas) bol americký herec, nominovaný na Oscara a Zlatý glóbus. Jeho najznámejšou filmovou hereckou rolou bola postava policajného vyšetrovateľa v prvých dvoch častiach série hororových trhákov "Čeľuste".
V roku 2004 diagnostikovali lekári Scheiderovi leukémiu, v júni 2005 podstúpil operáciu transplantácie kostnej drene, po ktorej bol čiastočne vyliečený. 
10. februára 2008 Roy Scheider zomrel v arkansaskej univerzitnej nemocnici. Jeho manželka prisúdila za príčinu jeho smrti komplikácie, ktoré vznikli zo stafylokokovej infekcie.
Eysturoy

Eysturoy (dán.: "Østerø", isl.: "Austurey") je druhý najväčší a najľudnatejší ostrov Faerských ostrovov. Jeho meno znamená "východný ostrov".
Geografia.
Má a 10 810 obyvateľov. Na západe je Eysturoy oddelený od ostrova Streymoy prielivom Sundini. Eysturoy je veľmi hornatý, je tu 66 hôr, z toho Slættaratindur zo všetkých a meria . Dôležitými mestami sú na severe Fuglafjørður a Eiði a na juhu Runavík a Nes. Fuglafjørður je najväčším mestom na ostrove s 1 542 obyvateľmi. 0,7 % ostrova tvorí voda, z toho najviac jazerá Eiðisvatn a Toftavatn.
Slættaratindur.
Slættaratindur je so svojou výškou najvyšším vrchom Faerských ostrovov. Nachádza sa na severnej časti ostrova Eysturoy medzi obcami Eiði, Gjógv a Funningur. Je to jeden z desiatich faerských vrchov presahujúcich nadmorskú výšku . Druhý najvyšší vrch súostrovia, Gráfelli, leží severovýchodne od Slættaratinduru. Jeho meno znamená vo faerčine "plochý vrch". Vrchol sa dá dosiahnuť počas štyroch hodín a napriek tomu že sú cesty strmé, k jeho dosiahnutiu nie je potreba odborných horolezeckých znalostí. Pri dobrom počasí je z vrcholu rozhľad na celé súostrovie.
Doprava.
Eysturoy je s najväčším a najľudnatejším ostrovom Streymoy spojený mostom cez prieliv Sundini. Pri meste Leirvík na východe ostrova je podmorský tunel, spájajúci ostrov Eysturoy a ostrov Borðoy, na ktorom sa nachádza druhé najväčšie mesto Klaksvík.
Svitačová dolina

Svitačová dolina je dolina na západnej strane Lúčanskej Malej Fatry. 
Jej dolnou časťou vedie zeleno-značkovaný chodník z Kuneradu cez Hornú lúku () na Bystričku a jej hornou časťou vedie žlto-značkovaný chodník na Veterné (). V ústí doliny sa nachádza Kuneradský zámok.
Fugloy

Fugloy (dán.: "Fuglø", isl.: "Fugley", švéd.: "Fågelö") je najvýchodnejší Faerský ostrov. Má rozlohu a 41 obyvateľov.
Geografia.
Najbližším ostrovom je Svínoy na juhu. Je tu 5 vrchov, z toho najvyšší Klubbin meria . Na východe ostrova sú skaly Eystfelli vysoké . Bol tam postavený maják. 0,1 % rozlohy ostrova tvorí voda. Sú tu dva osady. Kirkja s 28 obyvateľmi a Hattarvík s 5 obyvateľmi. V Hattarvíku žilo v roku 2002 17 ľudí. Tieto dva obce sú spojené cestou.
Jeho meno znamená "vtačí ostrov".
Hestur

Hestur alebo Hestoy (dán.: "Hestø") je malý Faerský ostrov. Má rozlohu a 29 obyvateľov.
Geografia.
Je obklopený ostrovmi Koltur na severozápade, Sandoy na juhu a Streymoy na severe. Sú tu štyri vrchy, z toho najvyššie Múlin aj Eggjarrók merajú obidva . Na západnom pobreží sú až vysoké skaly. Jazero Fagradalsvatn a jeho odtok do mora, tvorí 1,1 % rozlohy ostrova. 
Na ostrov je možno sa dostať loďou, ktorá tiež pláva k ostrovom Sandoy a Streymoy, ale existuje projekt stavať podvodoý tunel medzi Streymoyom a Sandoyom, ale nie je to pravdepodobné, že Hestur bude časť tohto projektu.
Kalsoy

Kalsoy (dán.: "Kalsø", isl.: "Karlsey") je Faerský ostrov. Má rozlohu a 129 obyvateľov. Je široký a dlhý.
Geografia.
Leží medzi ostrovmi Eysturoy a Kunoy. Na ostrove je 13 vrchov, z toho najvyšší Nestindar meria . Západ ostrova je veľmi strmý, skalnatý. Na východe sú všetky štyri osady: Húsar s 54 obyvateľmi, Mikladalur s 55 obyvateľmi, Syðradalur s 5 obyvateľmi a Trøllanes s 24 obyvateľmi. Na juhu je obec Blankskáli, kde však nikto nežije. 
Jazdí tu trajekt zo Syðradaluru do Klaksvíku alebo iných osád. Na ostrove je päť tunelov, Villingadalstunnilin, Mikladalstunnilin, Ritudalstunnilin, Teymur í Djúpadal a Trøllanestunnilin.
Koltur

Koltur (dán.: "Kolter") je druhý najmenší Faerský ostrov po Lítla Dímun. Má rozlohu a 5 obyvateľov.
Geografia.
Leží medzi ostrovmi Vágar na severozápade, Streymoy na východe a Hestur na juhovýchode. Na ostrove sú dva vrchy, z toho najvyšší Uppi á Oyggj meria . Na juhovýchode ostrova leží osada Koltur , v ktorej však dnes žije len 5 ľudí.
Kunoy

Kunoy (dán.: "Kunø", isl.: "Kuney") je Faerský ostrov. Má rozlohu a 157 obyvateľov.
Geografia.
Leží medzi ostrovmi Kalsoy na západe a Borðoy na východe. Je tu 11 vrchov, z toho najvyšší Kúvingafjall s výškou . Sú tu tri osady: Kunoy s 65 obyvateľmi, Haraldssund s 74 obyvateľmi a Skarð so žiadnými obyvateľmi. Mesta Kunoy a Haraldssund boli spojené tunelom v roku 1988. V Haraldssunde je most na ostrov Borðoy. Na ostrove nie je takmer žiadna voda.
Z obce Skarð pocházal básnik, politik a učiteľ Símun av Skarði (18721942). Bol zakladateľom faerskej hymny "Mítt alfagra land".
Lítla Dímun

Lítla Dímun (dán.: "Lille Dimon") je najmenší a jediný neobývaný Faerský ostrov. Má rozlohu .
Geografia.
Nachádza sa medzi ostrovmi Stóra Dímun severne a Suðuroy západne od ostrova. Ostrov je možno vidieť z ostrova Suðuroy z obcí Hvalba a Sandvík. Ostrov má len jeden vrch s menom Rávan, ktorý je vysoký. Ostrov je obývaný len ovcami a vtákmi.
Vodopády Studeného potoka

Vodopády Studeného potoka sa nachádzajú na Studenom potoku pri vyústení Malej a Veľkej Studenej doliny. Tvorí ich Malý, Skrytý a Dlhý vodopád. Vedú k nim značkované chodníky z Tatranskej Lesnej, Tatranskej Lomnice a Starého Smokovca.
Mykines

Mykines (dán.: "Myggenæs") je najzápadnejší Faerský ostrov. Má rozlohu a 16 obyvateľov.
Geografia.
Na ostrove sú dva vrchy: Knúkur s 560 metrami a Árnafjall s 350 metrami. Je tu len jedna osada Mykines. Na západ od Mykinesu je ostrovček Mykineshólmur, kde je maják. Jedinou možnosťou k prístupu na ostrov je trajekt.
Narodil sa tu maliar Sámal Joensen-Mikines (1906 - 1979)
A Return to the Isle of Men

A Return to the Isle of Men je reedíca dema "Isle of Men" (z roku 1993) s dvomi bonusovými skladbami. Album bol vydaný v roku 1996 vo vydavateľstve Hammerheart Records. Skladby 1 až 5 pochádzajú z pôvodného dema, skladba „Heart of the Ages“ je dovtedy nevydaná verzia rovnomennej skladby z albumu "HEart of the Ages", skladba „...And All This From Which Was And Will Never Come Again... (Child Of Universal Tongue)“ je rozšírená a prearanžovaná verzia rovnomennej skladby z dema "Rehearsal" z roku 1993, nahratá špeciálne pre túto kompiláciu. &lt;br&gt; V roku 2005 vydavateľstvom Kyrck Productions bolo vydané na 12" LP demo "Isle of Men", bonusom je skladba „Heart of the Ages“. Vydanie bolo limitované na 1000 kópií, 500 v čiernej a 500 v bielej-fľakatej.
Nólsoy

Nólsoy (dán.: "Nolsø", isl.: "Nólsey") je Faerský ostrov. Má rozlohu a 252 obyvateľov.
Geografia.
Nachádza sa východne od najväčšieho a najľudnatejšieho Faerského ostrova Streymoy a na ňom hlavného mesta Tórshavn. Je tu len jedna osada Nólsoy, ktorá je na severe ostrova. V obci je pevninská šíja ktorá spojuje ostrov na dva polostrovy. Sú tu 4 vrchy, z toho najvyšší Eggjarklettur meria . Na južnom pobreží je maják Borðan a na juhovýchode maják Øknastangi. Majáky boli postavené v 18. storočí.
0,4 % rozlohy ostrova tvorí voda. Najviac z toho tvorí jazero Halavatn.
Sandoy

Sandoy (dán.: "Sandø") je Faerský ostrov. Má rozlohu a žije na ňom 1 407 obyvateľov. 
Geografia.
Sandoy leží medzi ostrovmi Skúvoy a Hestur. Na ostrove je 19 vrchov, z toho najvyšší Tindur s výškou 479 metrov. Do kraja Sandoy patria tiež ostrovy Skúvoy a Stóra Dímun.
Sídla.
1,5 % rozlohy ostrova tvorí voda. Veľký podiel má jazero Sandsvatn, ktoré má rozlohu a je tretie najväčšie na Faerských ostrovoch. Ďalšími jazerami sú Stóravatn, Lítlavatn a Gróthúsvatn.
Doprava.
Z ostrova do hlavného mesta Tórshavn je možno sa dostať dvoma spôsobmi. Prvá možnosť je trajekt, druhá možnosť je tunel Sandoyartunnilin postavený roku 2004, ktorý vedie z mesta Skupon na ostrov Hestur a ďalej na ostrov Streymoy do osady Gamlarætt.
Šport.
V najväčšom meste na ostrove sa nachádza futbalový klub B71 Sandur, ktorý sa v roku 2007 dostal do prvej Faerskej ligy potom čo vyhral v roku 2006 druhú Faerskú ligu.
Skúvoy

Skúvoy () je Faerský ostrov. Má rozlohu a 47 obyvateľov.
Geografia.
Nachádza sa medzi ostrovmi Sandoy na severe a Stóra Dímun na juhu. Na ostrove sú štyri vrchy, z toho najvyšší Knúkur meria . Druhou, treťou a štvrtou najvyššou horou je Heyggjurin Mikli, Klettarnir a Høvdin. Na západnom pobreží sú 300 až 400 metrov vysoké skály. Je tu len jedna osada Skúvoy.
Stóra Dímun

Stóra Dímun je malý Faerský ostrov. Má rozlohu a 8 obyvateľov.
Geografia.
Nachádza sa na juhu Faerských ostrovov, medzi ostrovmi Skúvoy na severe a Lítla Dímun na juhu. Na ostrove sú tri vrchy, z toho najvyšší Høgoyggj meria . Na západnom pobreží sú až vysoké skaly. Na ostrove je pár fariem, kde sa chytajú alky.
Jedinou možnosťou ako sa dostať na ostrov je helikoptéra.
Suðuroy

Suðuroy (dán.: "Suderø", isl.: "Suðurey") je štvrtý najväčší a najjužnejší Faerský ostrov. Jehno meno znamená "južný ostrov". Má a 5 041 obyvateľov.
Geografia.
Najvyšším bodom ostrova je hora Gluggarnir, ktorá meria , ale známejší je rozhodne vrch Beinisvørð, ktorý je na západ od obce Sumba. len 0,1 % rozlohy ostrova tvorí voda.
Najväčšie mesta.
Na ostrove sa nachádza aj pár osád ako Sandvík, Nes, Lopra, Akrar a Øravík.
Turistika.
Návštevníci ostrova Suðuroy sem cestujú trajektom z Tórshavnu. Cesta trvá približne dve hodiny a keď je pekné počasie, je tu krásny pohľad na deväť z osemnástich Faerských ostrovov. Sú to Streymoy, Nólsoy, Hestur, Koltur, Sandoy, Skúvoy, Stóra Dímun, Lítla Dímun a Suðuroy. Na ostrove funguje autobusová doprava, ktorá vedie z prístavu Krambatangi do ostatných častí ostrova.
Šport.
Na ostrove Suðuroy bol v roku 1892 založený najstarší futbalový klub na Faerských ostrovoch Tvøroyrar Bóltfelag, ktorý bol v tom čase deviatym najstarším klubom Dánska. Na ostrove sú ďalšie tri futbalové kluby VB Vágur, Royn z Hvalby a futbalový klub zo Sumby. Od roku 2017 sa z týchto futbalových klubov stal jeden klub, ktorý počas futbalového roku 2017 hrá pod názvom "TB/FC Suðuroy/Royn" ale z roku 2018 bude hrať s názvom "Suðuroyingar" ("Južnoostrovčania").
Svínoy

Svínoy (dán.: "Svinø") je Faerský ostrov. Má rozlohu a 38 obyvateľov. Jedinou osadou na ostrove je Svínoy.
Geografia.
Nachádza sa na severovýchode Faerských ostrovov medzi ostrovmi Borðoy a Viðoy na západe a Fugloy na východe. Ostrov sa delí na dva nerovnomerné polostrovy. Na ostrove je 7 vrchov:
Hra jedného hráča

Hra jedného hráča alebo singleplayer (game) je základná programová možnosť väčšiny počítačových hier a videohier, pri ktorej hru ovláda len jeden hráč.
Opakom hry jedného hráča je hra viacerých hráčov.
Vágar

Vágar (dán.: "Vågø") je tretí najväčší ostrov Faerských ostrovov.
Geografia.
Leží na západ od najväčšieho a najľudnatejšieho ostrova Streymoy a na východ od malého ostrova Mykines. Má rozlohu a 2 949 obyvateľov. Tvar ostrova je odlišný, podobá sa psej hlave. Sørvágsfjørður sú ústa a Fjallavatn je oko. V roku 2002 bol dokončený dlhý tunel, spojujúci ostrovy Streymoy a Vágar. Na ostrove je 41 vrchov, z toho najväčší Árnafjall, meria .
Najväčšie mesta.
Na ostrove sú ešte tri obývané osady Bøur, Gásadalur a Vatnsoyrar.
Jazerá.
2,7 % ostrova tvorí voda, z toho najviac jazerá Sørvágsvatn a Fjallavatn.
Sørvágsvatn alebo Leitisvatn je najväčšie jazero na Faerských ostrovoch. Leží v južnej časti ostrova. Rozlohu má . Z jazera odteká do Atlantického oceánu vodopád Bøsdalafossur. Na východ od jazera sú 146 metrov vysoké skaly Trælanípa. Na jazere sú dobré podmienky pre chytanie rýb.
Fjallavatn je druhé najväčšie jazero na Faerských ostrovoch hneď po jazere Sørvágsvatn. Leží v severnej časti ostrova. Rozlohu má . Na jazere sú dobré podmienky pre chytanie rýb.
Letisko Vágar.
Letisko Vágar (IATA: FAE, ICAO: EKVG) je jediné letisko na Faerských ostrovoch. Leží asi západne od mesta Sørvágur a menej než východne od jazera Sørvágsvatn. Bolo postavené Britmi v období 2. svetovej vojny. Z letiska, aerolinkami Atlantic Airways, do Kodane aerolinkami FaroeJet a do Reykjavíku aerolinkami Air Iceland je možné sa dostať do Kodani, Reykjavíku, Londýna, Stavangeru, Aberdeenu, Aalborgu, Billundu, Osla, Newcastle a na Shetlandy. Dráha je asfaltová, dĺžka dráhy je .
Hra viacerých hráčov

Hra viacerých hráčov, alebo multiplayer, je herný termín prevzatý z angličtiny označujúci režim hrania videohry viacerými hráčmi. Opakom multiplayeru je singleplayer.
Druhy multiplayeru.
Existujú rôzne druhy multiplayerových hier:
Herné servery a siete.
Akčné hry ako Doom alebo Half-Life sa hrajú na tzv. dedikovaných serveroch. Tento server je určený pre koordináciu pohybu a chovanie hráča. Stará sa o mapu, na ktorej sa práve hrá, prípadne ju po skončení hry / kola vymení za inú (na niektorých serveroch je možné hlasovať pre mapu.)
Strategické hry oproti akčným hrám ponúkajú hranie cez tzv. herné siete. Najväčší z nich je Battle.net, ale existujú aj ďalšie siete ako GameSpy, WormNet, BlueByte Game Channel. Herné siete sú založené na peer-to-peer architektúre. Klient sa najskôr pripojí k serveru a tu do hernej miestnosti, kde môže chatovať s ostatnými hráčmi. Odtiaľ tiež môže zakladať hry, prípadne listovať zoznamom už založených hier a pripájať sa k nim. Tu sa funkcia servera obvykle končí – ak sú klienti prepojení, všetky ďalšie dáta (pozícia hráčov a ich jednotiek, chat v hre) sa rozosielajú priamo medzi nimi.
Viðoy

Viðoy (dán.: "Viderø", isl.: "Viðey") je najsevernejší Faerský ostrov. Má rozlohu a 596 obyvateľov.
Geografia.
Ostrov leží medzi ostrovmi Borðoy na juhozápade, Svínoy a Fugloy na východe. Je tu 11 vrchov, z toho najvyšší Villingadalsfjall meria . Na severnom pobreží ostrova sú najstrmejšie skaly v Európe Enniberg, ktoré sú 754 metrov vysoké.
Na ostrove sú dve osady: Hvannasund na juhozápadnom pobreží s 268 obyvateľmi a Viðareiði na severozápadnom pobreží s 342 obyvateľmi. Viðareiði je najsevernejšia osada na Faerských ostrovoch. Z ostrova do Klaksvíku je možno sa dostať autobusom alebo autom cez most.
Názov do slovenčiny znamená zalesnený ostrov, pritom na ostrove nerastú stromy, je to kvôli drevu na pobreží zo Sibíri a Severnej Ameriky.
Radiátor

Radiátor je teleso, ktoré slúži na prenos tepla z jedného média do druhého pre ochladenie alebo zohriatie.
Radiátor slúži na vykurovanie miestností, priestorov. Je zhotovený z materiálov, ktoré dobré vedú teplo. Navrhujú sa tak, aby podľa možnosti mali čo najväčšiu plochu, aby odovzdávali čo najviac tepelnej energie. 
Regulácia kúrenia.
Vykurovanie radiátorov sa spravidla reguluje ventilom. Na starších radiátoroch sa ventil používal na pasívne zníženie prietoku vykurovacieho média. Pri privretí ventilu sa spomalila cirkulácia vykurovacieho média cez radiátor a odovzdávalo menej tepla do miestnosti.
Moderné radiátory často používajú termostatické ventily. Na termostatickom ventile sa namiesto prietoku nastavuje želaná teplota v miestnosti a ventil pomocou piestu automaticky reguluje prietok vykurovacieho média radiátorom. Termostatický ventil môže ušetriť 5% až 30% nákladov za kúrenie.
Unterhaltungssoftware Selbstkontrolle

Unterhaltungssoftware Selbstkontrolle alebo USK, je nemecká ratingová organizácia.
Rating.
Softvér (alebo hra) môže dostať niektoré z nasledovných ohodnotení:
Infinity Engine

Infinity Engine je herný engine umožňujúci vytvárať izometrické počítačové RPG hry. Engine bol vyvinutý firmou Bioware.
Implementácia.
Počítačové hry používajúce Infinity Engine:
Ladislav Medňanský

Barón Ladislav Medňanský, príp. "Ladislav Mednyánszky" ("Mednyánszky de Aranyosmedgyes", maď. "László Mednyánszky", * 23. apríl 1852, Beckov - † 17. apríl 1919, Viedeň) bol uhorský maliar maďarského pôvodu, stúpenec barbizonskej školy a impresionizmu. Krajinár európskeho významu, ktorý mal ateliér aj na parížskom Montmartri a neskôr vo Viedni. Jeho krajinárske maľby sa vyznačujú melanchóliou či nostalgiou a majstrovským zachytením svetla.
Životopis.
Ladislav Jozef Baltazár Eustach, pokrstený 4. mája, sa narodil v Beckove č. p. 5 do zmiešaného manželstva katolíckeho otca baróna Eduard Ladislav Anton Eustach Medňanského (1823 - 1895) a evanjelickej matky Márie Anny, rod. Szirmayovej (1823 - 1883) ako prvorodený z troch detí. Otec pochádzal zo šľachtického rodu Mednyánszky a Horváth-Stančič. Po desiatich rokoch sa rodina presťahovala do matkinho rodného kaštieľa v Strážkach (dnes súčasť Spišskej Belej), kde je dnes vystavená časť jeho rozsiahleho diela.
V rokoch 1864 – 1865 mu dával súkromné hodiny maliarstva viedenský akvarelista Thomas Ender. Po maturite získal umelecké vzdelanie na Akademie der bildenden Künste v Mníchove u Alexandra Strähhubera a Otta Seitza (1872 – 1874) a na École des Beaux-Arts v Paríži u Isidora Pilsa (1874 – 1875). V roku 1875 prvýkrát navštívil Barbizon, kde sa spriatelil s Lászlóom Paálom, Karlom Bodmerom, Odilonom Redonom a ďalšími maliarmi. V Paríži mal ateliér na Montmartre a pôsobil tu do roku 1878.
V roku 1877 prvýkrát navštívil uhorský Szolnok, kde sa zoznámil s Augustom Pettenkofenom a Tinou Blau. Absolvoval tiež študijnú cestu do Talianska (1877 – 1878). Do Paríža sa vrátil znovu v rokoch 1889–1891 a 1896–1897. Striedal tiež ďalšie miesta pobytu ako Beckov alebo Strážky a prenajímal si ateliéry v Budapešti, vo Viedni a pohyboval sa aj v južnejších mestách Rakúsko-Uhorskej monarchie.
I napriek svojmu vysokému veku dobrovoľne narukoval na front prvej svetovej vojny ako vojenský maliar. Zomrel 17. apríla 1919 vo Viedni vo veku nedožitých 67 rokov. Podľa svojho priania bol pochovaný na budapeštianskom cintoríne Kerepes vedľa priateľa a milenca Bálinta. Medňanský sa svojou homosexuálnou orientáciou netajil, väčšina jeho diel však nebola zjavne homoeroticky zameraná. 
V roku 2006 o ňom Vladimír Štric natočil 40 minútový životopisný dokumentárny film "Mednyánszky".
Anachronox

Anachronox je počítačová hra vyvinutá herným štúdiom Ion Storm a vydaná v roku 2001 spoločnosťou Eidos.
Johnny Winter

Johnny Winter, vlastným menom "John Dawson Winter III" (* 23. február 1944, Beaumont, Texas, USA – † 16. júl 2014, Zürich, Švajčiarsko ) bol významný americký bluesový gitarista, spevák, hráč na fúkaciu harmoniku a producent. 
Bol prvorodeným synom Johna a Edwiny Winter, jeho mladší brat Edgar Winter je rovnako hudobník. Obaja bratia sú albíni. 
V roku 1968 založil s Edgarom skupinu, a o rok neskôr vydali prvý album s názvom "Johnny Winter". 
V júli 1980 sa objavil na obálke prvého čísla hudobného časopisu "Guitar World", ktorý sa venuje gitaristom. 
Za album "Third Degree" dostal v roku 1986 cenu Grammy.
V roku 1988 bol uvedený do Blues Hall of Fame a v roku 2003 ho časopis "Rolling Stone" vyhlásil za 63. najväčšieho gitaristu všetkých čias.
Blues Hall of Fame

Blues Hall of Fame je galéria ľudí, ktorí významným spôsobom ovplyvnili bluesovú hudbu. 
Členovia Blues Hall of Fame.
1994.
Non Performers :
1995.
Non Performers :
1996.
Non Performers:
1997.
Non Performer:
1998.
Non Performers:
1999.
Non Performers:
2000.
Non Performer:
2001.
Non Performers:
2002.
Non Performer
2003.
Non Performer:
2004.
Non Performer:
2005.
Non Performer:
2006.
Non-Performers:
2007.
Non-Performers:
Valle (Honduras)

Valle (šp. je department na juhu Hondurasu, nachádzajúci sa na pobreží zálivu Fonseca v Tichom oceáne. Na západe hraničí so Salvádorom. Jeho sídlo je Nacaome. Súčasťou departmentu sú aj ostrovy v zálive Fonseca, z ktorých je najväčší El Tigre.
Choluteca (department)

Choluteca je najjužnejší department Hondurasu, nachádzajúci sa na pobreží zálivu Fonseca v Tichom oceáne. Na východe hraničí s Nikaraguou. Jeho sídelné mesto je Choluteca. Cez department tečie aj rovnomenná rieka.
Mayerova rovnica

Mayerova rovnica alebo Mayerov vzťah opisuje vzťah merných tepelných kapacít pri konštantnom tlaku formula_1 a pri konštantnom objeme formula_2, čiže molárnych tepelných kapacít formula_3 a formula_4.
Rovnica.
Mayerova rovnica sa zapisuje v tvare
kde formula_5 je univerzálna plynová konštanta (molárna konštanta).
Zo vzťahu pre izobarický dej možno získať tvar
kde formula_7 je látkové množstvo, formula_8 je vnútorná energia, formula_9 je termodynamická teplota a formula_1 je tlak plynu.
Podobne možno zo vzťahu pre izochorický dej v plynoch získať tvar
kde formula_7 je látkové množstvo, formula_9 je termodynamická teplota plynu a formula_8 je vnútorná energia plynu.
Z predchádzajúcich vzťahov dostaneme
Podobný vzťah možno získať aj pre merné tepelné kapacity
Práca "1" mólu plynu pri izobarickom zvýšení teploty o jeden stupeň sa podľa stavovej rovnice rovná
kde formula_5 je molárna plynová konštanta.
Dosadením do vyššie uvedených výrazov dostaneme Mayerovu rovnicu